
A fenntarthatóság pedagógiájának óvodai gyakorlata

Kutatómunkám témája az óvodai környezettudatos magatartásformálás, és fenntarthatósági lehetőségek megvalósításáról szól. Ezen belül részletesebben érinti a hulladékgazdálkodást, az újrahasznosítást, a levegő tisztaságát, és a vízkészlettel, kapcsolatos ismereteket.
Kutatómunkám célja, hogy személyes tapasztalatokat szerezhessek a gyermekek környezettel kialakított kapcsolatáról, és ezt az értékes fonalat, megerősíthessem.
Az óvodai nevelés célja cselekvéseken keresztül megismertetni a fenntarthatósági lehetőségeket, számos pozitívumot megragadva felhívni a figyelmet a szomorúbb tényekre is, és a jó dolgokat szem előtt tartva, annak tükrében cselekedve megfelelő környezeti látásmód és szokásrendszer kialakítása.
Napjainkban egyre nagyobb hangsúlyt kapnak a világszerte kialakult környezeti válságok, melyeknek akkor is részesei vagyunk, ha nem is tapasztaljuk közvetlenül negatív hatásait.
A gyerekek nyitottak és érdeklődőek, empatikusak környezetük iránt, szívesen tapasztalják meg gyakorlati úton, és fogadják meg a fenntarthatósági tanácsokat, valamit az újrahasznosítási lehetőségeket.
Kutatómunkám során egy játékos, interjú segítségével, felmértem a gyerekek előzetes tudását a témával kapcsolatban (környezeti ismeretek, hulladékgazdálkodás, légszennyezés) majd részletesebben foglalkoztunk a szelektív hulladékgyűjtéssel, és a levegő tisztaságával. Projekthetünk produktuma az elkészült újrapapírok lettek, amely átöleli és kifejezi az egész heti tevékenységek témáját. Befejezésként újra felmértem a gyermekek tudását, hogy megállapítathassam a fejlődés mértékét, és a kezdeti pozitív eredmények is szembetűnő ugrásszerű javulást mutattak, főként az új ismeretek, szavak, elvont fogalmak terén.
A szülőkkel készített interjú eredményeként megállapítottam, hogy ha cselekedtetve tanulnak a gyermekek, akkor ezeket a cselekvéseket otthoni tevékenységeikbe is beleviszik és ezzel szüleiket is ösztönzik, akik beszámoltak arról, hogy mióta gyermekük a szelektív hulladékgyűjtésről tanult az óvodában az óta, otthon is kialakításra kerültek a különböző kukák, és ez a tevékenység számukra is szokássá vált.
A jövőben, szeretném elvégezni ezt a kutatást oly módon, hogy reprezentatív minta alapján megvizsgálok egy hagyományosan működő óvodát, és egy célzottan környezeti beállítottságú, zöld óvodát majd összehasonlítást végezni, hogy miben különbözik a kettő, és ezek a különbségek mennyiben és milyen területeken térnek el.



